Н.Б. Лысова: Гарбачоўская перабудова запусціла працэс гуманітарызацыі і гуманізацыі адукацыі. Гэтая тэндэнцыя ў той час была надзвычай прыкметнай! Тым не менш, на мой погляд, стварэнне ў Наваполацку новых гуманітарных факультэтаў і самога ўніверсітэта – гэта ў большай ступені рэалізацыя задумаў Эрнста Міхайлавіча Бабенкі, а не непазбежны вынік трансфармацыі постсавецкага грамадства і яго адукацыйнай прасторы.